BASES REGULADORAS E CONVOCATORIA DO ANO 2016 DO PROGRAMA AXUDAS MUNICIPAIS Á CREACIÓN DE EMPRESAS
ADMINISTRACIÓN LOCAL — Municipal — Estrada, A (Subvencións, 25/05/2016)

A Xunta de Goberno Local en sesión ordinaria celebrada o día 9 de maio de 2016, aprobou as Bases Reguladoras e convocatoria do ano 2016 do programa de axudas municipais á creación de empresas, do seguinte teor, A presente disposición ten por obxecto fixar as bases reguladoras e convoca-la concesión para o ano 2016 das axudas municipais para o fomento da creación de empresas no Concello da Estrada. Este programa de axudas da Concellería de Promoción Económica, Emprgo e Comercio, ten a finalidade de colaborar de maneira activa na xeración de emprego no noso municipio apoiando a posta en marcha de novos proxectos empresariais. Poderán acollerse a estas axudas os/as empresarios/as individuais e as pequenas e medianas empresas (PEMES), independentemente da súa forma xurídica, que iniciasen a súa actividade empresarial entre o 1 de xaneiro de 2015 e o 31 de decembro de 2015 ( entendéndose por inicio da actividade a alta no I. A. E.). Para delimitar a denominación de PEME terase en conta o establecido no Regulamento CE número 800/2008 da Comisión de 6 de agosto de 2008.1.—Que a empresa teña o seu domicilio fiscal e social na Estrada.2.—Que a empresa sexa viable técnica, económica e financieiramente.3.—Que sexan empresas de nova creación dentro dos tres sectores produtivos, considerando incluídos, en tal concepto, os traspasos de negocios que non teñan vinculación familiar.4.—Non ter débedas coa Seguridade Social, coa Administración da Comunidade Autónoma de Galicia, coa Axencia Estatal da Administración Tributaria ( AEAT) nin co Concello da Estrada, nin a empresa nin ningún dos seus socios.5.—Non poderán obter a condición de beneficiarios/as os/as empresarios/as e as PEMES que concorran nalgunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia e no artigo 13 da Lei 38/2003 do 17 de novembro, Xeral de Subvencións. As axudas son a fondo perdido e a súa finalidade é subvencionar parte dos gastos da posta en marcha e do funcionamento da empresa. O importe máximo destas axudas é de 2.000 euros por empresa, dita axuda non poderá superar a cuantía total do investimento inicial realizado polos promotores/as. a) Gastos de constitución e apertura Serán subvencionables os seguintes gastos xerados no proceso de apertura e constitución da empresa: b) Adquisición inicial de mercadorias A adquisición das primeiras compras de mercadorías, materias primas e outros consumibles empregados no proceso de producción. c) Gastos correntes de aluguer de local Serán subvencionables os gastos de aluguer do local de actividade. Non son subvencionables os conceptos de fianzas e garantías. d) Gastos de auga, calefacción e teléfono Serán subvencionados, sempre e cando os gastos correntes se deriven directamente da realización da actividade empresarial. e) Gastos en publicidade de lanzamento Dentro dos cales se recollen a edición de folletos, tarxetas, diseño de catálogos e logotipos, anuncios en medios de comunicación, rotulación. f) Dereitos de propiedade industrial Serán subvencionables os seguintes dereitos: g) Elaboración páxina web da empresa. h) Asistencia dos/as promotores/as a cursos, seminarios e xornadas de temas que teñan que ver co obxeto da formación para a posta en marcha da actividade empresarial en xeral, así como aos relacionados de maneira directa. i) Inversións en concepto de adquisición de activos fixos novos: ordenadores de sobremesa, portátiles, terminales de punto de venta, impresoras etc. deben ser activos fixos debidamente xustificados e necesarios para o desenvolvemento da actividade empresarial. j) Imposto de vehículos de Tracción Mecánica ( IVTM) Será subvencionable o custo de dito imposto. Só poderá subvencionarse un vehículo por empresa e só no caso de ser imprescindible e estar relacionado directamente coa actividade a desenvolver ( transportista, comercial, reparto etc). Quedan excluídos destas axudas calquera outro gasto non incluído expresamente nos conceptos subvencionables anteriormente relacionados, e en ningún caso se considerarán gastos subvencinables os impostos indirectos cando sexan susceptibles de recuperación ou compensación, nin os impostos persoais sobre a renda. No caso de dúbida será a Comisión de Valoración quen decida. A concesión das subvencións graduarase tendo en conta os seguintes criterios: 1) A situación social dos/as socios/as promotores/as ( ata 10 puntos). Esta baremación terá en conta a pertenza dos/as socios/as aos colectivos con maiores dificultades de inserción laboral, así: Por cada condición que reúna cada un dos socios/as promotores/as outorgaránselle 2 puntos. (*) Considéranse colectivos en risco ou situación de exclusión social os seguintes: 2) Número de postos de traballo creados por conta propia ou allea a tempo completo por un período mínimo de 6 meses ( 2 puntos), no caso de xornadas parciais puntuarase en proporción.3) Antigüidade no desemprego dos/as promotores/as e/ou dos/as contratados/as a xornada completa ( ata 10 puntos). 4) Que a/as persoa/as, promotora/as e contratada/as por conta allea, estean empadroadas no Concello da Estrada ( ata 10 puntos), dous puntos por cada persoa empadroada. Para a realización da repartición do orzamento presupuestario terase en conta a valoración acadada segundo os criterios mencionados anteriormente, obtendo a solicitude máis puntuada 2.000 € de subvención, a partires da subvención que acade esta puntuación máxima, daráselle un valor monetario a cada punto acadado polo resto das asociacións a fins de outorgarlles a axuda. A empresa deberá manter a súa actividade e as condicións que deron lugar á concesión da subvención durante un mínimo de dous anos contados dende a data da resolución da concesión. A Concellería de Promoción Económica poderá realizar as comprobacións que estime oportunas, ben mediante requerimento da documentación necesaria ou ben mediante visita á empresa, aos efectos de comprobar o cumprimento das obrigas establecidas neste punto. Calquera alteración nas condicións iniciais tidas en conta para a concesión desta subvención deberá comunicárselle á Concellería de de Promoción Económica no prazo de un mes dende a súa modificación. O cese da actividade ou a modificación das condicións que deron lugar á concesión da subvención, salvo causa xustificada a xuízo da Xunta de Goberno Local, antes de que transcorra un ano dende o inicio da actividade empresarial será causa de reintegro total da subvención concedida. A partires deste ano, o cese da actividade ou a modificación da subvención, dará lugar ao reintegro da metade da subvención, salvo tamén causa xustificada a xuízo da Xunta de Goberno Local ou que o incumprimento das condicións se aproximara substancialmente ao cumprimento. En todo caso, se a Administración municipal aprezase mala fe ou fraude nos motivos do cese da actividade ou do cumprimento das condicións da subvención procederá ao reintegro do importe íntegro da subvención. O conxunto das axudas desta convocatoria son compatibles con calquera outra concedida por empresas públicas ou privadas, estatais ou internacionais, sempre que se cumpran os seguintes requisitos: a) O importe total das axudas percibidas polo mesmo concepto non poderá superar o custe total dos gastos subvencionables polas presentes axudas. En tal caso cando a actividade fose financiada con outros recursos deberá xustificarse o importe, procedencia e aplicación de tales fondos. b) Cando se trate de axudas compatibles entre si dadas en concepto de “minimis”, por calquera Administración Pública e para calquera tipo de gasto, non poderá superar en todo caso o límite de 200.000 € durante calquera período de tres exercizos fiscais para o/a mesmo/a beneficiario/a e no caso dunha empresa que opere no sector do transporte por estrada non será superior a 100.000 € durante calquer período de tres exercizos fiscais. O procedemento para a concesión destas subvencións iniciarase de oficio tras a aprobación das presentes bases e a convocatoria por parte da Xunta de Goberno Local e tramitarase en réxime de concorrencia competitiva (a concesión das subvencións realizarase mediante a comprobación das solicitudes presentadas a fin de establecer unha prelación entre as mesmas, en función dos criterios de valoración recollidos no apartado 1.5). A Concellería de Promoción Económica será a encargada da tramitación das solicitudes e, tras o informe elaborado pola Comisión de Valoración, proporalle a concesión e/ou denegación das axudas á Xunta de Goberno Local. A Xunta de Goberno Local será o órgano competente para conceder ou denegar as axudas, e o seu acordo será publicado no Taboleiro de anuncios do Concello da Estrada, nas páxinas web do Concello www.aestrada.com e www.emprego. aestrada. com, e poderase así mesmo, notificar de forma individual no enderezo electrónico indicado na solicitude e no enderezo postal que faciliten no modelo de solicitude. O expediente de concesión da subvención conterá o informe do órgano instructor no que conste que da información que obra no seu poder se desprende que os beneficiarios cumpren todos os requisitos necesarios para aceder ás mesmas ( art.21.1 parágrafo 6 da Lei 9/2007, de 30 de xuño, de Subvencións de Galicia). Existirá unha Comisión de Valoración das solicitudes e seguemento das subvencións concedidas, que estará composta por: A Concellería de Promoción Económica, Emprego e Comercio será a encargada de avaliar as solicitudes, e tramitará aquelas que reúnan os requisitos contidos nestas bases, e así mesmo, levará control, seguimento e inspección das axudas concedidas. Para as accións de control, seguimento e inspección, a comisión de valoración e seguimento e a Concellería de Promoción Económica poderán requirirlle aos/as empresarios/as e/ou as PEMES beneficiarias a documentación necesaria co fin de comprobar que se cumpren as condicións para as que se concedeu a subvención. As solicitudes das axudas reguladas na presente convocatoria, presentadas segundo modelo normalizado ( Anexo I), presentaranse no Rexistro Xeral do Concello ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das adminsitracións públicas e do procedemento administrativo común. As solicitudes dirixiranse á Concellería de Promoción Económica, debendo ir acompañadas da seguinte documentación ( orixinal ou copia cotexada), debidamente cuberta e asinada: — Declaración responsable do cumprimento dos requisitos segundo o punto 1.2 e 1.3 da base 1º de dita subvención ( ANEXO II). — Declaración responsable de estar ao corrente nas obrigas coa Seguridade Social, coa Consellería de Facenda, a AEAT ( Axencia Estatal de Administración tributaria) e o Concello da Estrada da sociedade e de todos/as os/as socios/as ( ANEXO II). — Declaración responsable de non está incurso en ningunha das causas de prohibición de percepción de subvencións ou axudas públicas segundo o establecido no artigo 13 da Lei 18/2003 Xeral de Subvencións ( ANEXO II). — Certificación bancaria a efectos de pagamento da axuda. — Declaración responsable das axudas solcitadas e/ou concedidas para a mesma finalidade ( ANEXO III). — Memoria xustificativa do proxecto empresarial (ANEXO IV). — Relación de facturas presentadas dos gastos subvencionables, acreditando o pago mediante orixinal ou copia cotexada da transferencia bancaria, recollidos na Base 1º, no punto 1.4 ( ANEXO V). — CIF/NIF/DNI da empresa/empresario/a individual e dos socios/as comuneiros/as e, no seu caso, copia do contrato/escritura de constitución da empresa debidamente inscrita no Rexistro Mercantil ( no caso de sociedades limitadas, só será preciso o DNI do representante da empresa e dos socios que se autoempreguen). — Alta no IAE da empresa ou empresario/a individual que solicita a axuda e, no caso das sociedades limitadas de nova empresa ( SLNE) e documento único electrónico (DUE). — Alta no correspondente réxime da Seguridade Social e vida laboral dos/as empresarios/as traballadores/as que creen o seu propio posto de traballo. — Facturas dos gastos e xustificantes bancarios para os que se solicitou a subvención xunto coa póliza do seguro e contrato de aluguer, no seu caso. No caso de licenzas deberá indicar a contía aboada. — Solicitude da licenza ou declaración responsable de apertura e licenza de obras, cando sexa necesario para o desenvolvemento da actividade. — Documentación a presentar para a avaliación ( punto 1.5 das bases): Certificados acreditativos da situación social dos promotores autoempregados (vida laboral, DNI, certificado de discapacidade, acreditación da pertenza a colectivos en risco ou situación de exclusión social e acreditación das persoas que esgoten a súa prestación de desemprego ou subsidio, no seu caso). No caso de contratacións: Cando a solicitude non reúna os requisitos esixidos, ou falte algún documento que segundo a Base 4º resulte esixible, requerirase á/ás persoa/as interesada/as para que no prazo de dez días subsane a falta ou aporte os documentos preceptivos, con indicación de que, se así non o fixera, se lle terá por desistido da súa solicitude, arquivándose ésta previa resolución que deberá ser dictada nos termos previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Toda a documentación deberá presentarse numerada, con data, identificación da persoa solicitante e/ou da empresa e debidamente asinada, non sendo necesario presentar os DNI cotexados. No caso de dúbida sobre a documentación aportada, será a Comisión de Valoración a que decida. Dacordo co establecido no artigo 11 da Lei 9/2007, do 13 de xuño, de Subvencións de Galicia, serán obrigas da empresa beneficiaria: O prazo de presentación de solictudes será de 10 días hábiles, iniciándose ao día seguinte ao da súa publicación no Boletín Oficial da Provincia de Pontevedra. A documentación relativa aos proxectos que non resulten subvencionados, poderá ser retirada das dependencias municipais polo solicintante, no prazo de tres meses dende a publicación do acordo, previa solicitude por Rexistro de entrada no Concello. Transcorrido dito prazo, a administración municipal non estará obrigada á súa custodia. — A Xunta de Goberno Local será o órgano competente para decidir sobre a concesión ou denegación das axudas, previo informe da Comisión de Valoración. — O prazo para resolver será de como máximo de catro meses dende o último día de prazo de presentación das solicitudes no Rexistro Xeral do Concello. Transcorrido o devandito prazo de dous meses sen que a Xunta de Goberno Local dicte resolución expresa, entenderase que é desestimada a petición de axuda. Esta desestimación presunta poderá ser recurrida en reposición no prazo de tres meses máis. Trascorrido este último prazo unicamente se poderá interpoñer recurso contencioso-administrativo ante o Xulgado do Contencioso- Administrativo da Estrada, sen perxuízo, da procedencia do recurso extraordinario de revisión. A resolución do procedemento publicarase no taboleiro de anuncios do Concello da Estrada e nas páxinas web www.aestrada.com e www.emprego. aestrada. com e poderase notificar individualmente no enderezo electrónico indicado na solicitude, no prazo de dez días dende a resolución de concesión ou denegación, segundo o artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 30/1992, do 26 de novembro, de réxime xurídico das administracións públicas e do procedemento administrativo común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdicción contencioso- administrativa. Os/as adxudicatarios/as das axudas estarán obrigados no prazo de dez días a contar dende o día seguinte ao da súa notificación a comunicar á Concellería de Promoción Económica a aceptación ou renuncia das axudas por escrito, transcorrido o cal sen manifestación expresa entenderase tacitamente aceptada. Unha vez concedidas as axudas ou subvencións, faranse efectivas nun pagamento único, condicionadas a que a entidade esté ao corrente no cumprimento das obrigas tributarias co Concello e a presentar a seguinte documentación: a) Unha relación clasificada dos gastos totais subvencionados, con identificación do acreedor e do documento, o seu importe, data de emisión e, no seu caso, data de pagamento. Nas facturas computarase o gasto acreditado deducido o IVE, salvo que a entidade acredite que está exenta de IVE, xa que en ningún caso se consideran gastos subvencionables os impostos indirectos cando sexan susceptibles de recuperación ou compensación. b) Facturas orixinais polo importe total da subvención outorgada. Ditas facturas deberán conter os seguintes requisitos esixidos legalmente: Se está suxeito a IVE, deberán consignarse os datos necesarios para calcular a base impoñible e sinalar o tipo de imposición. Nas facturas emitidas por entidades exentas de IVE, achegarase o documento xustificativo de tal situación. Nas facturas emitidas por profesionais, a pertinente retención do IRPF. c) Declaración xurada do perceptor ( ANEXO VI), acreditativa dos seguintes extremos: Cando se xustifiquen gastos que constitúan rendementos incluídos no ámbito de aplicación do Imposto sobre Renda das Persoas Físicas e suxeitos á retención, que foi practicada a pertinente retención, así como que a mesma foi declarada, liquidada e ingresada na Axencia Estatal de Administración Tributaria. e) Certificados de estar ao corrente das súas obrigas fiscais coa Concellería de Economía e Facenda da Xunta de Galicia, coa Axencia Estatal de Administración Tributaria (AEAT), coa Seguridade Social e co Concello da Estrada. f) Certificado emitido polo Tesoureiro Municipal do Concello de estar ao corrente coas brigas tributarias municipais. O prazo para presentar esta documentación será de 10 días a contar dende o día seguinte ao da notificación da concesión das correspondentes axudas. Toda a documentación deberá presentarse numerada, con data, identificación da persoa solicitante e da empresa e a sinatura do seu representante e presentarase no Rexistro Xeral do Concello ou a través de calquera dos medios previstos no artigo 38,4º da Lei 30/1992, do 26 de novembro, modificada pola Lei 4/1999, do 13 de xaneiro, de Réxime Xurídico das Administracións Públicas e do Procedemento Administrativo Común. O servizo xestor, Concellería de Promoción Económica, que tramita a concesión levará a cabo a comprobación do cumprimento para o que foi concedida a axuda, informando da axeitada xustificación da subvención, sen perxuízo do seguimento do mantemento da concesión ou tratamento da subvención no prazo de dous anos esixidos. A presente convocatoria coas bases reguladoras da concesión das axudas para o ano 2015 do “Programa de Axudas Municipais á Creación de Empresas”, do Concello da Estrada publicarase no correspondente diario oficial, nos xornais de maior tirada da cidade e nas páxinas web www.aestrada.com e www.emprego. aestrada. com, unha vez aprobada pola Xunta de Goberno Local; as anteditas bases reguladoras e convocatoria e os seus modelos normalizados para a presentación de solicitudes facilitaranse na Concellería de Promoción Económica, na páxina web e no departamento de AEDL do Concello do Estrada así como da Fundación Cultural. Tódalas axudas que se concedan serán publicadas, cos devanditas indicacións, nas páxinas web municipais www.aestrada.com e www.emprego. aestrada. com así como serán expostas no taboleiro de anuncios do Concello da Estrada e poderanse así mesmo notificar a través do enderezo electrónico indicado na solicitude. Os/as beneficiarios/as das subvencións obxeto desta convocatoria deberán poñer no seu local un cartel de forma visible no que se indique que a actividade está financiada polo Concello da Estrada. O cartel será sumisitrado polo propio Concello. Os datos persoais que deban facilitar os/as solicitantes das axudas empregaranse aos efectos de comprobar a concorrencia dos requisitos necesarios para obter ditas axudas e serán tratados aos exclusivos efectos da concesión das mesmas, sendo responsable do seu tratamento a Concellería de Promoción Económica. O incumprimento por parte do/a beneficiario/a da subvención de calquera das obrigas, requisitos, condicións e demais circunstancias que produciron o seu outorgamento, a variación da finalidade da actuación, a insuficiente xustificación do proxecto, así como a obtención concorrente doutras axudas compatibles ou incompatibles dará lugar, en cada caso, á perda do dereito ao cobro da subvención, á reducción da contía da mesma ou ao reintegro total ou parcial das cantidades percibidas máis aos correspondentes xuros de demora dende o momento do seu pagamento, sen menos cabo das sancións, que de ser o caso, resulten exisibles. O/a beneficiario/ a poderá renunciar voluntariamente á subvención nas condicións que establece a normativa legal de aplicación. En canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigo 32 e 33 da Lei 9/2007, do 13 de xuño, de subvencións de Galicia. En particular a percepción doutras axudas incompatibles coas que son obxeto destas bases dará lugar ao reintegro da axuda municipal, cos correspondentes xuros de demora dende o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. En canto ás infraccións e sancións en que poidan incorrer os/as beneficiarios/as destas axudas e procedemento para a súa imposición, estarase ao disposto no Título IV da Lei 9/2007, de 13 de xuño, de Subvencións de Galicia e no RD 1398/1993, do 4 de agosto, polo que se aprobou o Regulamento do procedemento para o exercizo da potestade sancionadora. A concesión destas axudas rexerase pola Lei 38/2003 do 17 de novembro, Xeral de Subvencións e o RD 887/2006, de 21 de xuño, polo que se aprobou a seu regulamento, nos seus preceptos básicos; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. As accións incluídas nesta convocatoria financiaranse con cargo á asignación orzamentaria 433.489.04 do orzamento municipal para o ano 2016, cun importe total de 22.000 euros. A presente convocatoria e as axudas outorgadas ao abeiro dela cumpriron as directrices establecidas na Comisión relativa ás axudas de “minimis”. As solicitudes correspondentes poderán presentarse a partir do día seguinte ao da súa publicación no Boletín Oficial da Provincia de Pontevedra. O Concello da Estrada quedará exento de calquera responsabilidade civil, mercantil, laboral ou calquera outra derivada das actuacións ás que esten obrigadas as persoas ou entidades destinatarias das subvencións outorgadas. O que fago público aos efectos oportunos. A Estrada, 21 de abril de 2016.—O Alcalde.